PMIndiaData/PMIndiaSum huggingface dataset:
ইন্তর্নেস্নেল দে ওফ পর্সন্স ৱিথ দিসএবিলিতীজদা প্রধান মন্ত্রীগী পাউজেল

ইন্তর্নেস্নেল দে ওফ পর্সন্স ৱিথ দিজএবিলিতীজ লাকপদা প্রধান মন্ত্রীনা হায়খ্রে, “ঙসি, ইন্তর্নেস্নেল দে ওফ পর্সন্স ৱিথ দিজএবিলিতীজ লাকপা অসিদা ঐখোয়না দিব্যাং ইচল-ইচেশিং অমসুং ইচিল-ইনাওশিংগীদমক ইনক্লুসিব অমসুং মান্নবা তুংগী মায়কৈদা থবক তৌদুনা লৈনবা ঐখোয়গী ৱারেপ অদু অমুক হন্না ফোংদোক্লি। তোঙান তোঙানবা লমশিংদা মখোয়গী থৌনা অমসুং লিংজেলনা ঐখোয় পুম্নমকপু পুক্নিং থৌগৎপীরি।”
তোকিও ২০২০দা ঐখোয়গী নুপাগী হোকী তীম্না মখোয়গী লৈজবী হোৎনখি অদুগা মদুমক্নি মরু ওইরিবসি: পি.এম.

প্রধান মন্ত্রী শ্রী নরেন্দ্র মোদীনা তোকিও ২০২০দা ঐখোয়গী নুপাগী হোকী তীম্না মখোয়গী লৈজবী থাদুনা হোৎনখি অদুগা মদুমক্নি মরুওইরিবসি হায়না ফোঙদোকখ্রে‍। তীম অদুবু মখোয়গী মথঙগী মশান্না অমদি তুংগী খোঙচত্তা খ্বাইদগী য়াইফবা ওইরসনু হায়নসু মহাক্না য়াইফরোল পীখি‍। ত্বীত অমদা প্রধান মন্ত্রীনা হায়খি: “মায় পাকপা অমদি মায়থিবা পুন্সিগী শরুক অমনি‍। #Tokyo2020 দা ঐখোয়গী নুপাগী হোকী তীম্না মখোয়গী লৈজবী থাদুনা হোৎনখি অদুগা মদুমক্নি মরুওইরিবসি‍। তীম অসিবু মখোয়গী মখোয়গী মথঙগী মশান্না অমদি তুংগী খোঙচত্তা খ্বাইদগী য়াইফবা ওইরসনু হায়না য়াইফরোল পীজরি‍। ভারতনা ঐখোয়গী শান্নরোয়শিংগীদমক্তা চাউথোকচৈ‍।”
প্রধান মন্ত্রীনা পি. গোপীনাথন নায়রনা লৈখিদবদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা মমিং লৈরবা গান্ধীয়ন অমসুং নীংতম লান্মী শ্রী পি. গোপীনাথন নায়রনা লৈখিদবদা অৱাবা ফোঙদোকখ্রে। প্রধান মন্ত্রী ত্বিত তৌখি: “শ্রী পি. গোপীনাথনবু মহাক্না ভারতকী নীংতম ইহৌদা শরুক তমখিবা অমসুং গান্ধীয়নগী ৱাখল্লোনশিং অদু ঙাক্না চৎখিবা অদুগীদমক নীংশিংদুনা লৈহৌরগনি। মহাক্না লৈখিদবদা থমোয় শোক্না নুংঙাইতে। মহাক্কী ইমুং-মনুং অমসুং মহাকপু নুংশিজবশিংগী অৱাবদা শরুক য়াজরি। ওম শান্তি।”
প্রধানমন্ত্রীনা সাইক্লোন ‘ওখী’ না  শোকহল্লবা মীয়ামগা উন্নখ্রে, প্রধানমন্ত্রীনা লক্ষদ্বীপ, তমিল নাদু অমসুং কেরলদা সাইক্লোন-রিলিফ তেংবাংশিংগী মতাংদা য়েংশিনখ্রে

প্রধানমন্ত্রী শ্রী নরেন্দ্র মোদীনা ঙসি লক্ষদ্বীপ, তমিল নাদু অমসুং কেরলগী সাইক্লোন ‘ওখী’না শোকহল্লবা মফমশিংদা য়েংশিনখ্রে অমসুং সাইক্লোন্না শোকহল্লবা মীওইশিং, ঙা ফাবশিং লোইননা লৌমীশিংগা ৱারি শান্নখ্রে। প্রধানমন্ত্রীনা চৈরক অসিদা কবারত্তী অমসুং কন্যাকুমারীদা মীয়ামগা ৱারি শান্নখি। মহাক্না তিরুঅন্তপুরমগী মনাক্তা লৈবা সাইক্লোন্না শাথিনা শোকহল্লবা মফমশিংগী মনুংদা অমা ওইরিবা পুন্থুরা খুঙ্গংদসু চৎখি। সাইক্লোন্না নংহল্লিবা অৱাবশিং অদুগী মতাংদা মীয়াম্না প্রধানমন্ত্রীদা পাউদমখি। প্রধানমন্ত্রীনা মীয়ামদা অঙম্বা মতেং পাংগনি হায়বগী থাজবা ফোংদোকখি অমসুং মহাক্না হায়খি মদুদি কেন্দ্র সরকারনা অসিগুম্বা খুদোং থিরবা পুংফম অসিদা রাজ্যগা লোইননা লেপ্লি। প্রধানমন্ত্রীনা কাবারত্তী, কন্যাকুমারী অমসুং তিরুঅন্তপুরমদা হৌজিক্কী ওইরিবা ফিভম অমসুং তেংবাং পীবগী থবকশিং য়েংশিন্নবগীদমক তোঙান তোঙানবা মীফমশিং পাংথোকখি। কেরল অমসুং তমিল নাদুগী রাজ্যপালশিং, মুখ্য মন্ত্রীশিং, তমিল নাদুগী উপমুখ্য মন্ত্রী, লোক সভাগী দিপুতী স্পিকর, অমসুং লক্ষদ্বীপকী এদমিনিস্ত্রেতরগা লোইননা অতৈ সেনিয়র ওফিসিএলশিংনা মীফম অদুদা শরুক য়াখি। প্রধানমন্ত্রীনা হায়খি মদুদি কেন্দ্র সরকারনা সাইক্লোন্না শোকহল্লবা রাজ্যশিংদা তেংবাংগী পোৎলমশিং পীদুনা মতেং পাংগনি। কেন্দ্র সরকারনা কেরল, তমিল নাদু অমসুং লক্ষদ্বীপকীদমক্তা খুদক্কী ওইনা লুপা কোতি ৩২৫গী শেলগী তেংবাং পীরগনি। প্রধানমন্ত্রীনা ঙসি লাওথোকখিবা শেলগী তেংবাং অসি থা অসিগী হৌরকপদা তমিল নাদুদা লুপা কোতি ২৮০ অমসুং কেরলদা লুপা কোতি ৭৬ পীখিবা শেলগী তেংবাং অদুদগী তোঙাল্লি। প্রধানমন্ত্রী আৱাস য়োজনাগী মখাদা কেন্দ্র সরকারনা সাইক্লোন ওখীনা মরম ওইদুনা মাং-তাক্লবা চাওরাক্না য়ুম ১৪০০ রোম শেমজিনবদা মতেং পাংগনি। স্কিম অসিগী মখাদা কান্নবা ফংলবা খুদিংমক্তা অনৌবা য়ুম শাননবা লুপা লাখ অমগা মখাই ফাওবগী তেংবাং পীগনি। ইন্সুরেন্স কম্পেনীদা সাইক্লোন ওখীনা শোকহল্লবা মীওইশিংগী ক্লেম অদু খুদক্তা পীথোক্নবা খঙহনখ্রে। সাইক্লোন্না মরম ওইদুনা থৱাই মাংখ্রবশিংগী ইমুং-মনুংদা লুপা লাখ অনিগী এক্স-গ্রেসিয়াগী শেনফম অমসুং কা হেন্না শোক্লবশিংদা লুপা ৫০,০০০ প্রধানমন্ত্রী নেস্নেল রিলিফ ফন্দ (পিএমএনআরএফ)দগী পীনবা অয়াবা পীখ্রে। মসিগী মমাংদা য়েংশিনবগী মীফম অদুদা প্রধানমন্ত্রীদা সাইক্লোন ওখীগী শাফুগী মরমদা শন্দোক্না পাউদমখি। লমদম অসোমদা মসি হৌখিবা চহি ১২৫ অসিদা অসিগুম্বা মখলগী অহুমশুবা সাইক্লোন্নি। সাইক্লোন অসি নবেম্বর ৩০, ২০১৭তা লাকখি অমসুং নুমিৎ অদুমক্তদা থিবা অমসুং মী কনবগী থবক পাইখৎপা হৌখি। ভারতকী কোস্ত গার্দনা পুন্না ঙা ফাবা ৮৪৫ মাই পাক্না কনবা ঙমখি। প্রধানমন্ত্রীদা খঙহনখি মদুদি তোর্বান্দগী নাউতিকেল মাইল ৭০০দগী হেনবা মফম ফাওবা শেন্নবগী থবক পাইখৎখি।
প্রধান মন্ত্রী অমসুং য়ু.এ.ই.গী রাস্ত্রপতি অমসুং অবু ধাবীগী নীংথৌ হিস হায়নেস শেখ মোহম্মদ বিন জায়দ অল নাহয়ানগা উনবা

রাস্ত্রপতি অমসুং অবু ধাবীগী নীংথৌ হিস হায়নেস শেখ মোহম্মদ বিন জায়দ অল নাহয়ানগা উনখি। প্রধান মন্ত্রীনা ইকোন-কোনবা ওইনা ওগস্ত ২০১৯দা অবু ধাবীদা চৎখিবদা লুচিংবা অনিনা উনখিবা অদুগী মতুংদা হকথেংননা উনবা হন্দক্না অহানবা ওইরি। প্রধান মন্ত্রীগী খোঙচৎ অসিগী মপুং ওইবা মরমদি মমাং থাদা শেখ খালিফা বিন জায়দ অল নাহয়ান্না লৈখিদবা অদুগী মহাক্না হকথেংননা চৎতুনা অৱাবা ফোঙদোক্নবনি। প্রধান মন্ত্রীনা হিজ হায়নেস শেখ মোহম্মদ বিন জায়দ অল নাহয়ান লোয়ননা নেস্নেল সেক্যুরিতী এদভাইজর, ঐচ.ঐচ. শেখ তহনোন বিন জায়দ অল নাহয়ান, উপ প্রধান মন্ত্রী, ঐচ.ঐচ. শেখ মনসোর বিন জায়দ অল নাহয়ান, অবু ধাবী ইনভেস্তমেন্ত ওথোরিতীগী এম.দি., ঐচ.ঐচ. শেখ হামেদ বিন জায়দ অল নাহয়ান, ফোরেন এফিয়র্স এন্দ ইন্তর্নেস্নেল কোওপরেসনগী মন্ত্রী, ঐচ.ঐচ. অব্দুল্লা বিন জায়দ অল নাহয়ান য়াওনা মহাক্কী ইমুং-মনুংগী মীওইশিংদা থমোয় শেংনা নুংঙাইতবা ফোঙদোকখি। প্রধান মন্ত্রীনা শেখ মোহম্মদ বিন জায়দ অল নাহয়াননা য়ু.এ.ই.গী অহুমশুবা রাস্ত্রপতি ওইনা মীখল মাইপাকপা অমদি অবু ধাবীগী নীংথৌ ওইবদা নুংঙাইবা ফোঙদোকখি। লুচিংবা অনিমক্না হৌখিবা চহি খরা অসিদা মখোয়না চেকশিন্না ঙাকশেনখিবা ইন্দিয়া-য়ু.এ.ই. কমপ্রিহেন্সিব স্ত্রেতেজিক পার্তনরশিপশিংগী তোঙান-তোঙানবা হীরমশিং য়েংশিনখি। ফেব্রুৱারী ১৮দা পাঙথোকখিবা ভর্চুএল সম্মিৎ মনুংদা লৈবাক অনিনা কমপ্রিহেন্সিব স্ত্রেতেজিক পার্তনরশিপ এগ্রীমেন্ত খুৎয়েক পীখি, হায়রিবা অসি মে ০১দগী চৎনবা হৌখি। সি.ই.পি.এ.না লৈবাক অনিগী মরক্তা ললোন-ইতিক্তা অমসুং ইনভেস্তমেন্তদা শাহৌ পীরগনি হায়না থাজবা থম্মি। এফ.ৱাই. ২০২১-২২গী বাইলেতরেল ত্রেদ অসি য়ু.এস.দি. বিলিয়ন ৭২ ওইখি। য়ু.এ.ই. অসি ভারতকী খ্বাইদগী চাউবা ত্রেদ পার্তনরদা অহুমশুবদা লৈরি অমসুং খ্বাইদগী চাউবা এক্সপোর্ত দেস্তিনেসন্দা অনিশুবা ওইরি। য়ু.এ.ই.গী ভারত্তা থাদবা এফ.দি.আই. অসি হৌখিবা চহি খরা অসিদা লেপ্পা লৈতনা হেনগৎলক্লি অমসুং হৌজিক্কী ওইনা য়ু.এস.দি. বিলিয়ন ১২ ওইরি। ভর্চুএল সম্মিৎ মনুংদা লুচিংবা অনিনা ললোন-ইতিক, ইনভেস্তমেন্ত, রিন্যুএবল ইনর্জী য়াওনা ইনর্জী, ফুদ সেক্যুরিতী, হকশেল, ঙাকশেল, স্কিলশিং, এজুকেসন, নাৎ অমসুং লৈবাক অনিগী মীয়ামগী মরীশিং য়াওনা অসিগুম্বা তোঙান-তোঙানবা লমশিংদা লাক্কদৌরিবা চহিশিংদা বাইলেতরেল কোওপরেসন পীননবা রোদমেপ শেম্লিবা বিজন স্তেৎমেন্ত অমসু ফোঙখি। লুচিংবা অনিনা ভারত অমসুং য়ু.এ.ই.না মখোয়গী অচেৎপা অমসুং মরুপ ওইবগী মরীশিং অমসুং পুৱারীদগী লৈরক্লবা লৈবাক অনিগী মীয়ামগী মরী অসিদা য়ুম্ফ ওইরগা লমশিং অসিদা অচেৎপা পার্তনরশিপ মখা তানা থম্বা অসিদা অপেনবা ফোঙদোক্নখি। ভারত-য়ু.এ.ই.গী মপাঙ্গল কনবা ইনর্জী পার্তনরশিপ লৈরিবা অসিনা হৌজিক রিন্যুএবল ইনর্জীদা অনৌবা মীৎয়েং থম্বা ঙম্লি। প্রধান মন্ত্রীনা মরু ওইনা কোবিদ-১৯ লাইচৎ মনুংদা য়ু.এ.ই.দা লৈরিবা ভারত মচা মিলিয়ন ৩.৫ য়েংশিনবীখিবগীদমক য়ু.এ.ই.গী রাস্ত্রপতি অমসুং অবু ধাবীগী নীংথৌ শেখ মোহম্মদ বিন জায়দ অল নাহয়ানবু থাগৎপা ফোঙদোকখি। মহাক্না শেখ মোহম্মদ বিন জায়দ অল নাহয়ানবু অথুবদা ভারত্তা লাক্নবা বার্তন তৌরমখি।
প্রধান মন্ত্রী নরেন্দ্র মোদীনা মার্চ ১৭তা আইএআরদা ‘কৃষি উন্নতি মেলা’দা লৌমীশিংগী মফমদা ৱা ঙাংগনি

প্রধান মন্ত্রী শ্রী নরেন্দ্র মোদীনা মার্চ ১৭তা নই দিল্লীদা ইন্দিয়ন এগ্রিকলচর রিসর্স ইন্সতিত্যুৎ, আইএআরআই পুসা কেম্পসতা চহিগী ওইনা পাংথোকপা ‘কৃষি উন্নতি মেলা’দা ৱা ঙাংগনি। মহাক্না লৌমীশিংগী মফমদসু ৱা ঙাংগনি, ওর্গানিক ফার্মিংগা পোর্তেল অমসু শঙ্গাগনি অমসুং কৃষি বিজ্ঞান কেন্দ্র ২৫গী উরেপ-উয়ুংশু তমগনি। থৌরম অদুদা প্রধান মন্ত্রীনা “কৃষি কর্মন” অমসুং “পন্দিৎ দীন দয়াল উপধ্যায় কৃষি বিজ্ঞান প্রোৎসাহন”গী মনাসু য়েন্থোক্কনি। মেলা অসিগী থীম অসি ২০২০ফাওবগী মনুংদা লৌমীশিংগী চাগা অনি ওইহনবনি। ‘কৃষি উন্নতি মেলা’গী পান্দমদি লৌমীশিংগী মরক্তা লৌমী অমসুং মরি লৈনবা লমশিংদা অনৌবা তেক্নোলোজীগী ওইবা চাওখৎ-থৌরাংগী মরমদা খঙহনবনি। লৌমীশিংগী চাগা শরুক অনি ওইহনবগী থীমগী পবেলিয়ন, মাইক্রো-ইরিগেসন্দা দেমোন্সত্রেসন তৌবা, অরেম্বা ঈশিংবু অমুক হন্না শিজিন্নবা, এনিমেল হসবেন্দরী অমসুং ঙা য়োকপনা মেলা অসিগী মরু ওইবা শরুক্নি। মেলা অসিদা মরু-মরাং, হার অমসুং তিলহৎ হিদাক্কী মরমদসু পেবিলিয়ন অমা হাংদোক্কনি।
প্রধান মন্ত্রীনা মাউলানা আজাদকী মপোক কুমওন্দা মহাক্কী মফমদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা মাউলানা আজাদকী মপোক কুমওন্দা মহাক্কী মফমদা ইকায় খুম্নবা উৎখ্রে। মহাক্না নীংতম ইহৌদা তেংবাংলম্বা অমসুং এজুকেসনগী লমদা থৱাই য়াওরম্বগী মতৌবু প্রধান মন্ত্রীনা নিংশিংখি। প্রধান মন্ত্রীনা অসুম্না ত্বীত তৌখি: “মাউলানা আজাদপু মহাক্কী মপোক কুমওন লাকপদা নিংশিংলি। মহাক্কী লাইরিক-লাইশু হৈবা অমসুং হৈ-শিংবগীদমক্তা মহাকপু মীয়াম্না ইকায় খুম্নৈ। মহাক্না অতোপ্পা শক্নাইরবা মীওইশিংগা নক্ননা থবক তৌমিন্নদুনা ঐখোয়গী নীংতম-ইহৌগী মমাঙদা লৈখি। মহাক্না এজুকেসনগী লমদসু থৱাই য়াম্না য়াওরমখি”।
শ্রীনগরদা প্রধান মন্ত্রী: কিষনগঙ্গা হাইদ্রোপাৱর স্তেসন জাতিদা খুৎশিন্নখ্রে

শ্রীনগরদা পাংথোকপা থৌরম অমদা ঙসি প্রধান মন্ত্রী শ্রী নরেন্দ্র মোদীনা কিষনগঙ্গা হাইদ্রোপাৱর স্তেসন জাতিদা খুৎশিন্নখ্রে। মহাক্না শ্রীনগর রিং রোদকী উরেপ উয়ুংশু তমখি। তিনখিবা মীয়াম অদুদা ৱা ঙাংলদুনা হৌখিবা চহি মরি অসিদা জম্মু অমসুং কশ্মীর রাজ্যদা লাকখিবা মহাক্কী খোংচৎশিং অদুগী তোঙান তোঙানবা ওকেজনশিং অদু প্রধান মন্ত্রীনা নৌহৌনা নীংশিংখি। রমজান থা অসি প্রোফেৎ মোহম্মদনা তাকপী তম্বিরম্বা অমসুং পাউজেল অদু নৌহৌনা নীংশিংনবা মতম্নি হায়না মহাক্না ফোংদোকখি। মেগা ৱাৎ ৩৩০গী কিষনগঙ্গা হাইদ্রোপাৱর প্রোজেক্ত অসিনা রাজ্য অসিগী ইলেক্ত্রিসিতীগী মথৌ তাবা অদু মতম কুইনা ফংহনবা ঙম্লগনি। রাজ্য অসিগী রিজন অহুমক – কশ্মীর, জম্মু অমসুং লেহবু চাং মান্ননা চাউখৎহনবগী মথৌ তাবা অদুদা মহাক্না অকনবা ৱাফম থমখি।
প্রধানমন্ত্রীনা অফগানিস্তানগী চীফ এগজ্যুকেতিব দা. অবদুল্লাহ অবদুল্লাহগা উনখ্রে

প্রধানমন্ত্রী শ্রী নরেন্দ্র মোদীনা ঙসি নুমিৎ য়ুংবা মতুংদা অফগানিস্তানগী চীফ এগজ্যুকেতিব দা. অবদুল্লাহ অবদুল্লাহগা উনখ্রে। প্রধানমন্ত্রীনা নুমিৎ নিনিগী খোংচৎতা ভারত্তা লৈরিবা দা. অবদুল্লাহবু তরম্না ওকখি। লুচীংবা অনিনা ভারত অমসুং অফগানিস্তানগী মরক্তা লৈনরিবা মাইথোং য়াম্বা স্ত্রাতেজিক পার্তনরশিপকী অচেৎপা অমসুং নকশিন্নবা মরি অদুবু অমুক হন্না নীংশিংনখি। মখোয়না নই দিল্লীদা পাংথোকখিবা লৈবাক অনিগী ওইবা স্ত্রাতেজিক পার্তনরশিপ কাউন্সিলগী মীফমদা হন্দক্তা লাওথোকখিবা অনৌবা দিব্লপমেন্ত পার্তনরশিপকী খোংজেল য়াংনা তেংবাং পীনববু তরাম্না ওকখি। দা. অবদুল্লাহনা অফগানিস্তানগী ইনফ্রাস্ত্রকচর দিব্লপমেন্ত অমসুং কেপাসিতী বিল্দিংগীদমক ভারতনা লেপ্তনা পীরিবা তেংবাংগীদমক অফগানিস্তানগী মাইকৈদগী থাগৎপা ফোংদোকখি। প্রধানমন্ত্রীনা অফগানিস্তানগী ইং তপ্পা, অপুনবা, ৱাত্ত-পাদবা, মান্নবা অমসুং দেমোক্রেতিক অফগানিস্তান অমা শেমগৎনবগীদমক মপুং ফানা তেংবাং পীবগী ৱাফম অদু অমুক হন্না ফোংদোকখি। লুচীংবা অনিনা অফগানিস্তান্দা ঙাক-শেলগী ফিভম অমসুং মরি লৈনবা লমশিংদা খন্ন-নৈনখি অমসুং মসিগী মতাংদা মখা তানা তেংবাং পীনবদা অয়াবা পীনখি। মীফমগী অরোইবদা লুচিংবা অনিগী মাংদা পুলিস ত্রেনীং অমসুং দিব্লপমেন্তকী তেংবাং পীননবা এমওয়ু অমা পীথোক-পীসিন তৌনখি। প্রধানমন্ত্রীনা অফগান মাস্তর ক্রাফসমেন্না শাবা মোজেক পোর্ত্রেৎ অমবু য়াম্না থাগৎপা ফোংদোকখি মদু দা. অবদুল্লাহনা মঙোন্দা খুদোল তৌখবনি।
প্রধান মন্ত্রীনা ‘চহি ৮গী সুসাশনগী’ মরুওইবশিং পাউদম্লি

হৌখিবা চহি ৮ অসিদা লৈবাক অসিগী লৈঙাক্তা অওনবশিং পুরক্নবা পায়খৎখিবা তোঙান-তোঙানবা থবকশিংগী মতাংদা মহাক্কী ৱেবসাইত(narendramodi.in) অমসুং মাইগোভ(MyGov)তা য়াওরিবা আর্তিকলশিং অমসুং ত্বুইত থ্রিদশিং প্রধান মন্ত্রী শ্রী নরেন্দ্র মোদীনা শরুক য়ারি। হায়রিবা আর্তিকলশিং অমসুং ত্বুইত থ্রিদশিং অদুদা অত্মানির্ভর ভারত, মীয়ামগী য়াইফনবা অমসুং মীওইবা খুন্নাইগী মতেং পাংনবা পায়খৎলিবা থবকশিং, ঙাক-শেনগী লমদা পুরকখিবা অওনবশিং অমসুং লায়রবশিংগী ফিবম ফগৎনবা লৈঙাক্না হোৎনরিবা থবকশিংগী মতাং য়াওরি। ত্বুইতশিং অদুদা প্রধান মন্ত্রীনা হায়খি: “ মখোয়না অত্মানির্ভরভারত শেমগৎকনি হায়না ভারতমচা কোতি ১৩০না ৱারেপ লৌখি। মালেমগী ওইনা নুংঙাই-য়াইফবা পুরকপদা মতেং পাংনবা পান্দম অমগী মখাদা মশা-মরোমদোম লেপচবা ঙম্নবা ঐখোয়গী খোঙজং অসি ইনোৎ পীখি। #8YearsOfSushasan" “ঐখোয়গী সরকার অসি মী খুদিংমক অমসুং ভারতমচা খুদিংমক চেকশিন্না য়েংশিনবা সরকার অমনি। মীয়ামগী খনবা অমসুং মীনুংশিদা য়ুম্ফম ওইবা থৌরাং অমনা ঐখোয় লমজিংলি।#8YearsOfSushasan” “নামো এপ্পতা য়াওরিবা আর্তিকল অসিদা দিফেন্স সেক্তরদা লৈবাক অসিনা মশাগী ওইবা পোৎথোক পুথোক্নবা, দিফেন্স কোরিদোরশিং শেমগৎপা, দিফেন্সকী খুৎলায়শিং মপান্দা থাদোকপা হেনগৎহন্নবা অমসুং অতৈ থবকশিং মতাংদা লৈরিবা অওনবশিংগী মতাংদা পাউদম্লি। #8YearsOfSushasan” ‘সবকা সাথ, সবকা বিকাস, সবকা বিশ্বাস অমসুং সবকা প্রায়াস” হায়রিবা লাইৱা অসিনা ইথিল পীদুনা ঐখোয়গী লৈঙাক অসিনা লায়রবশিংগী ফিবম ফগৎনবা থবকশিং পায়খৎতুনা লায়রবশিং, নহারোলশিং, লৌমীশিং, নুপীশিং অমসুং তোল্লবশিং মতেং পাংলে। #8YearsOfSushasan”
প্রধান মন্ত্রীনা জয়পুরদা অর্বান ইনফ্রাস্ত্রকচর প্রোজেক্তশিংগীদমক উরেপ উয়ুং তমখ্রে; ৱেলফেয়র স্কিমশিংগী কান্নবা ফংলবা মীওইশিংনা সেয়র তৌরকপা এক্সপরিয়েন্সশিং  মীৎয়েং তমখ্রে; মীয়ামগী মীফমদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি জয়পুরদা মীয়ামগী মীফম অমদা ৱা ঙাংখ্রে। মহাক্না রাজস্থান রাজ্যগী অর্বান ইনফ্রাস্ত্রকচর প্রোজেক্ত ১৩গীদমক উরেপ উয়ুং তম্নবা প্লেক অমা মায়খুম হাংদোকখি। তুংদা মহাক্না ভারত সরকার অমসুং রাজস্থান সরকারগী স্কিমশিংগী কান্নবা ফংলবা খনগৎলবা মীওইশিংনা থেংনরকপশিং সেয়র তৌবা ওদিও-ভিজুয়েল প্রজেন্তেসন অমা মীৎয়েং তমখি। প্রজেন্তেসন অদু রাজস্থানগী মুখ্য মন্ত্রী শ্রীমতী বসুন্ধরা রাজেনা ৱাতেমখি। স্কিমশিং অদুদা প্রধান মন্ত্রী উজ্জ্বলা য়োজনা, প্রধান মন্ত্রী মুদ্রা য়োজনা অমদি প্রধান মন্ত্রী আৱাস য়োজনা য়াওরি। মীয়াম তিনখিবা অদুদা ৱা ঙাংলদুনা রাজস্থান্না মতৌ করম্না মরমদা লাকপা মীওইশিংবু তরাম্না ওকপগে হায়বা অদু খঙলে হায়না প্রধান মন্ত্রীনা ফোংদোকখি। মহাক্না রাজস্থানবু থৌনা ফবশিংগী লমদম অমা ওইনা শিংথাখি। মহৌশাগা লোয়ননা ৱাখল্লোন তিন্ননা হিংমিন্নবা ওইগেরা নত্রগা ঐখোয়গী লৈবাকপু ঙাক শেনবা ওইগেরা, রাজস্থান্না মতম পুম্নমক্তা লম্বী তাক্লি হায়না মহাক্না মখা তাখি। রাজস্থানগী মুখ্য মন্ত্রী শ্রীমতী বসুন্ধরা রাজেবু থাগৎলদুনা রাজ্যদা মহাক্না ৱার্ক কলচরদা অহোংবা পুরক্লে হায়না প্রধান মন্ত্রীনা হায়খি। রাজস্থানগী প্রোগ্রেসকীদমক কেন্দ্র সরকার অমসুং রাজ্য সরকারনা পুন্না থবক তৌমিন্নরি হায়না মহাক্না হায়খি। ঙসিগী প্রজেন্তেসন্দা শরুক য়াখিবা কান্নবা ফংলবা মীওইশিং অদুগী নুংঙাইবা মতৌ অদু মফম অসিদা তিনবীরিবা মীপুম খুদিংমক্না উবীখ্রে হায়না মহাক্না ফোংদোকখি। লৌমীশিংগী য়াইফনবগীদমক মতৌ করম্না কেন্দ্র সরকারনা থবকশিং পায়খৎলিবগে হায়বগী মতাংদা প্রধান মন্ত্রীনা শন্দোক্না হায়খি। মহাক্না হৌজিক হৌজিক্কী খরিফ সিজনগীদমক লাওথোকখিবা তোঙান তোঙানবা মহৈ মরোংশিংগীদমক মিনিমম সপোর্ত প্রাইস হেঙ্গৎলক্লিবা অদুগী মতাংদা ৱা ঙাংখি। প্রধান মন্ত্রীনা স্বচ্ছ ভারত মিশন, জন ধন য়োজনা, প্রধান মন্ত্রী আৱাস য়োজনা, উজ্জ্বলা য়োজনা, প্রধান মন্ত্রী মুদ্রা য়োজনা অমসুং সৌভাগ্য য়োজনা য়াওনা রাজস্থান্দা কেন্দ্র সরকারগী তোঙান তোঙানবা স্কিমশিংগী প্রোগ্রেস অদুসু পনখি। মথং চহিদা রাজস্থান্না চহি ৭০ মপুং ফারক্কদৌরিবা অদু নোৎ তৌরদুনা চাউখৎলবা রাজস্থান অমা শেম্নবগী ৱাশক অদু শোয়দবনি, মদুনা অনৌবা ভারত অমা শাগৎপদা অচৌবা থৌদাং অমা লৌরগনি হায়না প্রধান মন্ত্রীনা ফোংদোকখি।
এদোবকী প্রসিদেন্ত অমদি সি.ই.ও., শ্রী শান্তানু নরায়েনগা প্রধান মন্ত্রীগা উনখ্রে

ঙসি এদোবকী প্রসিদেন্ত অমদি সি.ই.ও., শ্রী শান্তানু নরায়েনগা প্রধান মন্ত্রী, শ্রী নরেন্দ্র মোদীগা উনখ্রে৷ মখোয়না হৌজিক হৌজিক চত্থরিবা কোলাবোরেসন অমদি ভারত্তা তৌগদৌরিবা ফ্যুচর ইনবেস্তমেন্ত প্লানশিংগী মতাংদা খন্ন-নৈনখি৷ ভারতকী ফ্লেগশিপ প্রোগ্রাম দিজিতেল ইন্দিয়া অমসুং হেল্থ, এজুকেসন অমদি আর. অমসুং দি.গুম্বা সেক্তরশিংদা হৌজিক থোক্লক্লিবা তেক্নোলোজীশিং অসি শিজিন্নবদা মীৎয়েং থমদুনা খন্ন-নৈনখি৷
প্রধান মন্ত্রীনা আয়ুশ্মান ভারতকী মখাদা হেল্থ এস্যুরেন্স প্রোগ্রাম হৌদোক্নবগীদমক শেম-শারিবশিং য়েংশিনখ্রে

প্রধান মন্ত্রী শ্রী নরেন্দ্র মোদীনা ঙসি আয়ুশ্মান ভারতকী মখাদা হেলথ এস্যুরেন্স প্রোগ্রাম হৌদোক্নবগীদমক শেম-শারিবশিং অদুগী খোংজেল য়েংশিনখ্রে। স্কিম অসিগী মখাদা ইমুং অমদা লুপা লাখ ৫ ফাওবগী হেল্থ এস্যুরেন্স ফংহনগনি। মসিদা লাইরবা অমসুং শোৎথরবা ইমুং ক্রোর ১০ হেন্না কোনশিন্নবগী পান্দম থম্লি। হেকশেল অমসুং য়াইফ-য়ুম্বাল মন্ত্রালয়, নীতি আয়োগ অমসুং প্রধান মন্ত্রী ওফিসকী মকোক থোংবা ওফিসিএলশিংনা প্রধান মন্ত্রীদা রাজ্যদা পাইখৎলিবশিং য়াওনা তৌঙান তোঙানবা হিরমশিং, অমসুং স্কিম অসিগা মরি লৈননা তেক্নোলোজীগী ওইবা ইনফ্রাস্ত্রকচরগী চাউখৎ-থৌরাং কয়ামরুমগী মতাংদা পাউদমখি। এপ্রিল থাদা, অম্বেদকর জয়েন্তীদা, প্রধান মন্ত্রীনা ছত্তিসগরগী ফিদম্নীংঙাই ওইরবা জিলা বিজাপুরদা আয়ুশ্মান ভারতকী মখাদা অহানবা ‘হকশেল অমসুং ৱেলনেস সেন্তর’ হৌদোকখি।
প্রধান মন্ত্রীনা বোগিবীল থোং লৈবাক্কী মীয়ামদা কৎথোকখ্রে; অহানবা মী পুবা ত্রেন লমথাখ্রে

ঙসি অসামদা প্রধান মন্ত্রী নরেন্দ্র মোদীনা বোগিবীল থোং লৈবাক্কী মীয়ামদা কৎথোকখ্রে। অসামগী দিব্রুগর অমসুং ধেমাজী জিলাশিংগী মরক্তা ব্রহ্মাপুত্র তুরেল মথক্তা শারিবা থোং অসি লৈবাক অসিগী শেন-থূম অমসুং ঙাক-শেনগী থবক্তা য়াম্না মরুওইবা অমনি। ব্রহ্মাপুত্রগী অৱাং থংবা মপান্দা কারেং চাপোরিদা পাংথোকপা মীয়ামগী মীতিন অমদা, থোং অসি ফাওদুনা চেনগদবা অহানবা মী পুবা ত্রেন প্রধান মন্ত্রী মোদীনা লমথাখি। থৌরম অদুদা ৱা ঙাংবদা প্রধান মন্ত্রীনা হন্দক লৈখিদবা অসামগী মমিং লৈরবা শৈশকপা দিপালি বোথাকুরগী মফমদা ইকায়খুম্নবা উৎখি । মহাক্না হিরম কয়াদা রাজ্য অদুগী অমসুং লৈবাক অসিগী মিংচৎ পুরকখিবা অসামগী শক্নাইরবা মীওইশিং ইকায়খুম্নবা উৎখি । খৃস্তমাস লাকপদা মহাক্না মীয়ামদা য়াইফ পাউজেল পীখি । মহাক্না হায়খি, ঙসি অসি হান্নগী প্রধান মন্ত্রী অতল বিহারি বাজপায়গী মপোক নুমিৎনি অমসুং নুমিৎ অসি “সুসাহান দিৱাস” নৎত্রগা “অফবা লৈঙাক নুমিৎ” হায়না পাংথোক্লি । প্রধান মন্ত্রীনা হায়খি, হৌখিবা চহি মরি মখাই অসিদা কেন্দ্র সরকারনা অফবা লৈঙাক্কী পান্দম অদু ফংবা ঙম্লে । পুৱারি ওইরবা বোগিবীল রেল অমসুং লম্বীগী থোং কৎথোক্লিবসি মসিগী পান্দম অসিগী খুদম অমনি । মসিগী থোং অসি ইন্জিয়ারিং অমসুং তেক্নোলোজিগী অঙকপা অমনি অমসুং য়াম্না মরুওইবা থোং অমনি । মসিগী থোং অসিনা অসাম অমসুং অরুনাচল প্রেদেসকী অরাপ্পা হন্থহল্লে । মসিনা লমদম অসিদা হিংবদা লাইহল্লগনি । প্রধান মন্ত্রীনা হায়খি, মসিগী থোং অসি মফম অসিগী মীরোল কয়াগী মঙলান ওইদুনা লাক্লবনি অমসুং ঙসি মদু মঙফাওনরে । দিব্রুগর অসি লমদম অসি অনা-লায়েং, ইজুকেসন অমসুং ললোন—তিক্কী য়াম্না মরুওইবা মফম অমনি অমসুং ব্রহ্মাপুত্রগী অৱাংদা লৈবা মীওইশিং সহর অসিদা লাকপদা খুদোংচাহল্লগনি । থোং অসি শাবদা শরুক য়াখিবা খুদিংমক প্রধান মন্ত্রীনা থাগৎখি । মহাক্না ২০১৭গী মেদা অসামগী সাদিয়াদা লৈবাক অসিগী খ্বাইদগী শাংবা থোং ভুপেন হাজারিকা থোং লৈবাক্কী মীয়ামদা কৎথোকখিবা অদু মহাক্না নিংশিংখি । চহি ৬০-৭০গী মনুংদা ব্রহ্মাপুত্রদা শুপ্নগী থোং অহুম খক শাবদা , থোং অহুম অদু হৌখিবা চহি মরি মখাই অসি খক্তদা শাবা লোইশিনখি । অতোপ্পা থোং মঙা শাবগী থবক চৎথরি । মসিনা ব্রহ্মাপুত্রগী অৱাং থংবা শরুক অমসুং মখা থংবা শরুক চৎথোক-চৎশিন হেনগৎহল্লগনি । মসিগী চাউখৎপগী খোঙজেল অসিনা অৱাং-নোংপোক অওনবা পুরক্লগনি । চৎথোক-চৎশিনগী থবকশিংনা অওনবা পুরক্নবা কেন্দ্র সরকারগী পান্দম অদু প্রধান মন্ত্রীনা পনখি । মহাক্না হায়খি, ঙসিদি লৈবাক অসিদা ইনফ্রাস্ত্রকচর অসি য়াংনা চাউখৎলে । পন্দুনা লৈরিবা প্রোজেকশিং লোইশিন্নবা থবক পায়খৎপগীদমক প্রধান মন্ত্রীনা অসাম সরকার থাগৎখি । মহাক্না হায়খি হৌখিবা চহি মরি মখাই অসিদা কিলোমিতর ৭০০গী নেসনেল হায়ৱেজশিং শেম্বা লোইশিল্লে । অৱাং-নোংপোক লমদমদা লম্বী-থোংগী প্রোজেক কয়া পায়খৎলি । মপাঙ্গল কনবা অমসুং চাউখৎপা নোংপোক ভারত অমনা মপাঙ্গল কনবা অমসুং চাউখৎপা ভারতকী য়াম্না মরুওইবা অমনি । প্রধান মন্ত্রীনা উজৱালা, শ্বাছ ভারত অভিয়ান য়াওনা থবক কয়া পনখি । প্রধান মন্ত্রীনা হায়খি, ঙসিদি মনুং হুনজিনবা মফমদা লৈবা নহারোল কয়ানা লৈবাক অসিগী মিংচৎ পরক্লে । অসামগী শান্নরোই হিমা দাস অসি অনৌবা ভারতকী মশানা মশাবু থাজবগী নহারোলশিংগী খুদম অমা ওইরে । প্রধান মন্ত্রীনা হায়খি, ভারতকী তুংগী মথৌ তাবশিংগী ইনফ্রাস্ত্রকচরশিং শেমগৎনবা সরকারনা হোৎনরি ।
প্রধান মন্ত্রীনা য়ুনাইতেদ নেসন্স জেনরেল এসেম্বলীদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি ন্যু য়োর্কতা য়ুনাইতেদ নেসন্সস জেনরেল এসেম্বলীগী ৭৪শুবা মীফমদা ৱা ঙাংখ্রে। মহাত্মা গান্ধীগী মতাংদা ঙাংলদুনা প্রধান মন্ত্রীনা হায়খি মদুদি গান্ধীজীগী অচুম্বা অমসুং অহিংশাগী পাওজেল অদু ঙসিসু মালেমগী শান্তি, প্রোগ্রেস অমসুং দিবেলপমেন্তকা মরী লৈনরি। প্রধান মন্ত্রীনা স্বচ্ছ ভারত, অয়ুশ্মান ভারত, জন ধন য়োজনা অমসুং দিজিতেল আইদেন্তিফিকেসন (আধার) অসিনচিংবা সরকারগী প্রো-পিপল ইনিসিয়েতিবশিংনা পুরক্লিবা অচৌবা অহোংবশিং অদু পাউদমখি। ভারতনা অসিগুম্বা ইনিসিয়েতিবশিং পায়খৎপা মতমদা, মসিনা মালেম পুম্বদা আশা পুরকই হায়না মহাক্না মখা তাখি। প্রধান মন্ত্রীনা অমুক্তগী হেন্না শিজিন্নদবা প্লাস্তিক থিংনবগী মায়কৈদা ভারতকী ফিরেপ অদু ফোংদোকখি। মহাক্না লাক্কদৌরিবা চহী মঙাদা য়ুমথোং খুদিংদা ঈশিং ফংহন্নবা, ইমুং খুদিংদা য়ুম অমমম পীনবা অমসুং ত্যুবরকুলোসিস মুত্থৎনবা সরকারগী ফিরেপ অদুগী মতাংদা ঙাংখি। ভারতকী সংস্কৃতিগী মতাংদা ঙাংলদুনা প্রধান মন্ত্রীনা হায়খি মদুদি মীয়ামগী য়াইফ থৌরাং অসি ঐখোয়গী সংস্কৃতিগী শরুক্নি। মীয়াম্না শরুক য়াবগী খুত্থাংদা মীয়ামগী য়াইফ থৌরাং পুরকপা অসি মহাক্কী সরকারগী মন্ত্রনি হায়না মহাক্না ফোংদোকখি। ভারত মচা কোতি ১৩০গী মংলানবু মংফাওনহনবগী মথক্তা সরকারনা হোৎনরিবশিং অসিনা মালেপ পুম্বদসু কান্নবা পীরগনি। প্রধান মন্ত্রীনা মখা তাখি, “ঐখোয়না ঐখোয়গী প্রজাগী য়াইফনবা খক্তা নত্তনা মালেম পুম্বগী য়াইফনবগীদমক থবক তৌরি। মরম অদুননি ঐখোয়গী মোতো অসি ‘সবকা সাথ, সবকা বিকাস, সবকা বিশ্বাস’ ওইরিবা।” তেরোরিজম অসি মালেমগী খ্বইদগী চাওবা শিংনবনি হায়রদুনা প্রধান মন্ত্রীনা লৈবাক পুম্নমকপু মীওইবা জাতিগীদমক তেরোরিজমগী মায়োক্তা অমত্তা ওইনা লেপনবা তকশিনখি। প্রধান মন্ত্রীনা হায়খি, “ভারত অসি মালেমদা লান নত্তবা বুদ্ধগী শান্তিগী পাউজেল পীখিবা লৈবাক অমনি”। য়ুনাইতেদ নেসন্স পিচ্ছ কীপিং মিসন্দা ভারতকী থৌদাংগী মতাংদসু মহাক্না পনখি। মল্তিলেতরেলিজমদা অনৌবা মায়কৈ অমা পীনবা প্রধান মন্ত্রীনা ইন্তরনেস্নেল কমুনিতীদা তকশিনখি। প্রধান মন্ত্রীনা হাখি, “মালে্ম অসি য়েন্থোকপনা কনাদসু কান্নবা পীরোই। ঐখোয়না মল্তিলেতরেলিজম অমসুং য়ুনাইতেদ নেসন্সপু নৌনা শেমদোকপদা শাফু পীগদবনি”। প্রধান মন্ত্রীনা তামিল ফিলোসোফর পুনগুনদ্রানর অমসুং স্বামি বিবেকানন্দগী ৱাফমশিং ফোংদোক্লদুনা তোঙান তোঙানবা মালেমগী শিংনরিবশিং থেংননবা অপুনবা খোংথাং লৌখৎনবা ৱাফম থমখি। ‘মত তিন্নবা অমসুং শান্তি’ অসি মালেমগী খ্বাইদগী চাওবা লোকতন্ত্রগী পাউজেলনি হায়না মহাক্না ফোংদোকখি। গ্লোবোল ৱার্মিংগী মতাংদা ঙাংলদুনা প্রধান মন্ত্রীনা হায়খি মদুদি পর-কেপিতা ইমিসনগী মতাংদা গ্লোবোল ৱার্মিংগী মায়কৈদা ভারতকী কন্ত্রীব্যুসন অসি য়াম্না নেমজরবসু মসিগী মায়োক্তা লৌখৎপা খোংথাংদা ভারতনা মাংজিল থারি। মসিগী মনুং চন্না মহাক্না রিন্যুয়েবল ইনর্জীগী পান্দন গিগা ৱাৎ ৪৫০ থম্বা অমসুং ইন্তরনেস্নেল সোলর এলাইন্স শেম্বা য়াওনা ক্লাইমেৎ চেঞ্জ থেংননবা মহাক্কী সরকারনা লৌখৎলিবা খোংথাংশিং শন্দোক্না পনখি।
মন্ত্রীমন্দলনা ভারত অমসুং বোলিবিয়াগী মরক্তা ত্রেদিস্নেল সিস্তেম ওফ মেদিসিন অমসুং হোমিওপেথীগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং বোলিবিয়াগী মরক্তা ত্রেদিস্নেল সিস্তেম ওফ মেদিসিন অমসুং হোমিওপেথীগী লমদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসি ২০১৯গী মার্চ থাদা বোলিবিয়াদা খুৎয়েক পীনখি। ইথিল: য়ানা ৱারোল অসিনা ত্রেদিস্নেল সিস্তেম ওফ মেদিসিন অমসুং হোমিওপেথীগী তেংবাং পীননবগীদমক ফ্রেমৱার্ক অমা অমদি প্রমোসনগীদমক লৈবাক অনিগী মরক্তা নাকল অনিগী ওইবা কান্নবা ফংহল্লগনি। মসিনা বোলিবিয়াদা ত্রেদিস্নেল সিস্তেম ওফ মেদিসিন অমসুং হোমিওপেথীগী প্রমোসন অমসুং পাও শন্দোকপাদা পুক্নিং থৌগৎলগনি, অমদি বোলিবিয়াদা আয়ুশকী লায়েংগী মরুওইবা অদুদা ইনোৎ পীরগনি। য়ানা ৱারোল অসিনা মখা তানা ত্রেনিংগীদমক এক্সপার্তশিং একচেঞ্জ তৌবদা লায়থোকহল্লগনি, মদুনা ত্রেদিস্নেল সিস্তেম ওফ মেদিসিনদা দ্রগ দিবেলপমেন্তদা অনৌবা ইনোবেসনশিং হেঙ্গৎহল্লগনি।
পি.এম.না মে ৬তা ‘জে.আই.তি.ও. কন্নেক্ত ২০২২’ হৌদোকপগী থৌরমদা ৱা ঙাংলগনি

প্রধান মন্ত্রী শ্রী নরেন্দ্র মোদীনা মে ৬ ২০২২গী অয়ুক পুং ১০.০০ তাবা মতমদা ভিদিও কনফরেন্সিংকী খুত্থাংদা জেন ইন্তরনেস্নেল ত্রেদ ওর্গনাইজেসনগী ‘জে.আই.তি.ও. কন্নেক্ত ২০২২’গী হৌদোকপগী সেসন্দা ৱা ঙাংলগনি। জেন ইন্তরনেস্নেল ত্রেদ ওর্গনাইজেসনগী (জে.আই.তি.ও.) জেনশিংবু মালেম্বা পুম্বদা শম্নহল্লিবা গ্লোবেল ওর্গনাইজেসন অমনি। জে.আই.তি.ও. কন্নেক্ত অসি ম্যুচুএল নেতৱর্কিং অমসুং পর্সনেল ইন্তরেক্সনশিংগী লম অমা পীরদুনা বিজিনেস অমসুং ইন্দস্ত্রীদা মতেং পাংনবা খোঙথাং অমনি। জে.আই.তি.ও. কন্নেক্ত অসি মে ৬তগী ৮ ফাওবা পুনেগী গঙ্গাধম এন্নেক্সতা পাংথোক্কদবা নুমিৎ হুম্নিগী থৌরম অমনি অমসুং বিজিনেস অমসুং ইকনোমীগা মরী লৈনবা ইসু কয়ামরুমদা সেসন কয়ামরুম পাংথোক্কনি।
শক্নাইরবা গমক এক্সপোনেন্ত অমসুং পদ্ম শ্রী ঐচ.আর কেশবা মুর্তি লৈখিদবদা প্রধান মন্ত্রীনা অৱাবা ফোঙদোকখ্রে

শক্নাইরবা গমক এক্সপোনেন্ত অমসুং পদ্ম শ্রী ঐচ.আর কেশবা মুর্তি লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোঙদোকখ্রে। প্রধান মন্ত্রীনা ত্বিৎ তৌখি; “গমক মীয়াম্না পাম্নবা অমসুং কর্নাতকাগী তোমথিন ঙানবা কলচর উৎনবা মহাক্না হোৎনরম্বা থবকশিংগীদমক ঐখোয়না মতম পুম্নমক্তা শ্রী ঐচ.আর কেশবা মুর্তি নিংশিংদুনা লৈহৌরগনি। মহাক্না মহৈরোয় কয়া লমজিং-লমতাক্লম্বা অসিগীদমশু মহাক নিংশিংলগনি। মহাক লৈখিদবা অৱাবা ফাওহল্লে। মহাক্কী ইমুং-মনুং অমসুং মহাক নুংশিজবশিংগী অৱাবদা শরুক য়াজরি। ঔম শান্তি”।